|  |  |  |  |  |  |  |  |
| --- | --- | --- | --- | --- | --- | --- | --- |
| **Juhoslávia*JugoslavijaЈугославија***

|  |  |  |
| --- | --- | --- |
| ↓ | **1918 – 1941****1945 – 1992** | ↓ |

|  |  |
| --- | --- |
| Vlajka štátu | Štátny znak |

|  |  |
| --- | --- |
| Vlajka štátuvlajka | Štátny znakznak |

 |
| **Hymna:** *Hymna Juhoslovanského kráľovstva (1919–1941)Hej, Slovania (1945–1992)* |
| **Geografia**

|  |
| --- |
| Mapa štátu |

 |
| Hlavné mesto | Belehrad |
| **Obyvateľstvo** |
| Počet obyvateľov | 19 489 605 (v roku 1965) |
| Jazyky | srbo-chorváto-slovinčina (pred 1944)srbochorvátčina (*de facto*; od 1944) |
| **Štátny útvar** |
| Štátne zriadenie | dedičná monarchia (1918–1941)federatívna republika (1945–1992) |
| Mena | juhoslovanský dinár |
| Vznik | 1. decembra 1918 (zjednotenie Srbska a Štátu SHS)24. októbra 1945 (prijatie do OSN)29. novembra 1945 (zrušenie monarchie) |
| Zánik | 6. apríla 1941 (začiatok invázie vojsk Osi)18. apríla 1941 (kapitulácia a rozpad Juhoslávie po invázii vojsk Osi)27. apríla 1992 (zavŕšenie rozpadu, prijatie novej ústavy a vznik Juhoslovanskej zväzovej republiky) |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Srbské kráľovstvo | Srbské kráľovstvo |
| Čiernohorské kráľovstvo | Čiernohorské kráľovstvo |
| Štát Slovincov, Chorvátov a Srbov | Štát Slovincov, Chorvátov a Srbov |
| Rakúsko-Uhorsko | Rakúsko-Uhorsko |
| Slobodný štát Fiume | Slobodný štát Fiume |

 | **Nástupnícke štáty:**

|  |  |
| --- | --- |
| Chorvátsko | Chorvátsko |
| Slovinsko | Slovinsko |
| Severné Macedónsko | Severné Macedónsko |
| Republika Bosna a Hercegovina | Republika Bosna a Hercegovina |
| Juhoslovanská zväzová republika | Juhoslovanská zväzová republika |

 |

 |

**Juhoslávia** (v juhoslovanských jazykoch *Jugoslavija* - doslova "Juhoslávia") je termín používaný pre tri rôzne politické útvary, ktoré existovali počas väčšiny 20. storočia.

Dejiny Antola
-------------

Priamym predchodcom Juhoslávie bolo kráľovstvo vytvorené v roku 1918 v rámci rozpadu Rakúsko-Uhorska pod názvom *Kráľovstvo Srbov, Chorvátov a Slovincov*.

### Juhoslovanské kráľovstvo (1929 – 1941)

*Bližšie informácie v hlavnom článku: Juhoslovanské kráľovstvo*
Partizán Stjepan Filipović kričí: *„Smrť fašizmu, sloboda pre ľudí!"* krátko pred popravou
Kráľovstvo Srbov, Chorvátov a Slovincov dňa 3. októbra 1929 premenovali na *Juhosláviu* (dlhý tvar: *Juhoslovanské kráľovstvo* – *Kraljevina Jugoslavija*). Štát bol rozdelený na 9 bánovín (banátov): Drávska bánovina (t. j. neskoršie Slovinsko), Sávska bánovina, Vrbaská bánovina, Prímorská bánovina, Drinská bánovina, Zetská bánovina, Dunajská bánovina, Moravská bánovina a Vardarská bánovina (neskoršie Macedónsko). Roku 1939 bola (približne) zo Sávskej bánoviny a Prímorskej bánoviny vytvorená autonómna Chorvátska bánovina. Táto Juhoslávia zanikla v roku 1941, keď ju dobyli štáty Osi.

### Juhoslávia (1943/1945 – 1992)

*Bližšie informácie v hlavnom článku: Juhoslávia (1943 - 1992)*
Po prestávke na začiatku druhej svetovej vojny vznikla ešte na konci tejto vojny (t.j. v roku 1943), ale fakticky až po skončení vojny teda v roku 1945, nová Juhoslávia, ktorej dlhý tvar názvu znel *Demokratická federatívna Juhoslávia* (*Demokratska Federativna Jugoslavija*). Hlavné myšlienky na usporiadanie tohto štátu, najmä komunistického štátneho zriadenia, boli sformulované na zjazde antifašistických síl v Jajce v roku 1943. 

Už v roku 1945 bola republika premenovaná na *Juhoslovanská federatívna ľudová republika* (*Federativna Narodna Republika Jugoslavija*) a 7. apríla 1963 na *Juhoslovanská socialistická federatívna republika* (*Socijalistička Federativna Republika Jugoslavija*, SFRJ). Tento útvar sa skladal zo šiestich federatívnych republík: Slovinská socialistická republika, Chorvátska socialistická republika, Socialistická republika Bosna a Hercegovina, Čiernohorská socialistická republika a Macedónska socialistická republika. Na území Srbska boli aj dva autonómne kraje (pokrajiny): Vojvodinský socialistický autonómny kraj a Kosovský socialistický autonómny kraj). 

Štát zanikol resp. sa výrazne územne zmenšil v rokoch 1991 – 1992, keď sa postupne odtrhli štyri z uvedených federatívnych republík – Slovinsko, Chorvátsko, Bosna a Hercegovina a (Severné) Macedónsko. Zvyšné republiky - Srbsko a Čierna Hora - spolu vytvorili federatívny štát pod názvom Juhoslovanská zväzová republika.

### Juhoslovanská zväzová republika (1992 – 2003)

Rozpad Juhoslávie
*Bližšie informácie v hlavnom článku: Juhoslovanská zväzová republika*
Treťou, územne zmenšenou Juhosláviou (Srbsko a Čierna Hora), bola od roku 1992 *Juhoslovanská zväzová republika*. Táto zanikla 4. februára 2003, keď bola reformovaná a výstižne premenovaná na Srbsko a Čierna Hora.

Nástupnícke štáty Juhoslávie v rozsahu, ktorý mala do roku 1991
---------------------------------------------------------------

Sú to tieto dnešné štáty:

* Bosna a Hercegovina
* Chorvátsko – člen EÚ od 1. júla 2013
* Severné Macedónsko – uchádza sa o vstup do EÚ od roku 2004
* Srbsko
* Slovinsko – člen EÚ od 1. mája 2004 spolu so Slovenskom
* Čierna Hora – vyhlásila nezávislosť od Srbska 3. júna 2006
* Kosovo – odtrhlo sa od Srbska vyhlásením samostatnosti Kosovským parlamentom 17. februára 2008

Zaujímavosti
------------

Milorad B. Protić objavil asteroid 1554 Yugoslavia a pomenoval ho podľa prvej Juhoslávie.

Pozri aj
--------

* Dejiny Juhoslávie
* Symboly Juhoslávie

Iné projekty
------------

Commons
* Spolupracuj na Commons Commons ponúka multimediálne súbory na tému **Juhoslávia**

| * z
* d
* u
Socialistické republiky a autonómne kraje Juhoslovanskej socialistickej federatívnej republiky |
| --- |
| Socialistické republiky | Vlajka SR Bosna a Hercegovina Socialistická republika Bosna a Hercegovina  **·**  Vlajka SR Macedónsko Macedónska socialistická republika  **·**  Vlajka SR Slovinsko Slovinská socialistická republika  Vlajka SR Srbsko Srbská socialistická republika  **·**  Vlajka SR Chorvátsko Chorvátska socialistická republika  **·**  Vlajka SR Čierna Hora Čiernohorská socialistická republika |  |
| Autonómne kraje (pokrajiny) | Vojvodinský socialistický autonómny kraj  **·**  Kosovský socialistický autonómny kraj (*obidva kraje v Srbskej SR*) |